Temeljem članka 107. Zakona o odgoju i obrazovanju u osnovnoj i srednjoj školi (NN87/08, 86/09, 105/10-ispravak, 90/11, 5/12, 16/12, 86/12, 94/13, 152/14, 07/17, 68/18, 98/19., 64/20, 151/22, 155/23, 156/23), temeljem odredbi Zakona o osobnoj asistenciji (NN71/23), temeljem odredbi Pravilnika o pomoćnicima u nastavi i stručnim komunikacijskim posrednicima (NN 85/24), temeljem odredbi Pravilnika o načinu i postupku zapošljavanja u Osnovnoj školi Plaški u Plaškom te temeljem članka 38. Statuta Osnovne škole Plaški, ravnatelj Osnovne škole Plaški u Plaškom raspisuje

**Natječaj za popunu radnog mjesta - POMOĆNIK/ICA U NASTAVI**

Mjesto rada: u sjedištu škole u Plaškom, a prema potrebi i izvan sjedišta škole

Broj traženih izvršitelja/ica: 1

Vrsta zaposlenja: **na određeno do kraja šk. god. 2025./2026.**

Radno vrijeme: **nepuno radno vrijeme, 20 sati rada tjedno**

Naknada za prijevoz: **potpuna naknada**

Natječaj vrijedi od: **21.08.2025. do 29.08.2025. godine.**

**UVJETI:**

* Osim općih uvjeta o radu utvrđenih općim propisima o radu, kandidati moraju ispunjavati i uvjete određene temeljem članka 21. Zakona o osobnoj asistenciji (NN 71/23).
* Pomoćnik u nastavi mora biti punoljetna zdravstveno sposobna osoba koja ima završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a.
* Iznimno od stavka 1. ovoga članka, pomoćnik u nastavi može biti osoba koja ne ispunjava uvjet završenog programa obrazovanja odraslih (osposobljavanja) za pomoćnika u nastavi iz stavka 1. ovoga članka ako je do dana stupanja na snagu ovoga Zakona završila edukaciju za pomoćnika u nastavi u trajanju od najmanje 20 sati i ispunjava ostale uvjete za pomoćnika u nastavi propisane ovim Zakonom.
* Iznimno od stavka 1. ovoga članka, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a iz stavka 1. ovoga članka, ali ispunjava uvjet završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.
* Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.
* Za kandidate ne smiju postojati zapreke za rad propisane člankom 23. Zakona o osobnoj asistenciji.

Zainteresirani kandidati trebaju dostaviti:

1. Vlastoručno potpisanu prijavu na natječaj koja sadrži naziv radnog mjesta na koje se osoba prijavljuje;
2. Životopis s osobnim podacima podnositelja prijave
3. Presliku dokaza o državljanstvu ili elektronički zapis;
4. Presliku dokaza o stupnju i vrsti stručne spreme;
5. Elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
6. Uvjerenje da se protiv osobe ne vodi kazneni postupak prema članku 106. Zakona o odgoju i obrazovanju u osnovnoj i srednjoj školi (NN 87/08, 86/09, 105/10-ispravak, 90/11, 5/12, 16/12, 86/12, 94/13, 152/14, 07/17, 68/18, 98/19, 64/20 i 151/20, 151/22, 155/23, 156/23), koje nije starije od dana objave natječaja.
7. Dokaz o završenoj edukaciji za pomoćnika u nastavi za kandidate koji su završili edukaciju, dok će izabrani kandidati bez edukacije biti obvezni istu završiti do početka rada.

Kandidati koji se pozivaju na pravo prednosti pri zapošljavanju prema posebnom zakonu, dužni su se pozvati na to pravo u prijavi na natječaj te, osim dokaza o ispunjavanju traženih uvjeta priložiti i sve zakonom propisane dokumente kojima se dokazuje ostvarivanje tog prava te ostvaruju tu prednost u odnosu na ostale kandidate samo pod jednakim uvjetima.

Kandidat koji je stekao inozemnu obrazovnu kvalifikaciju dužan je priložiti u izvorniku rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija („N.N.“ broj: 158/03, 198/03, 138/06 i 45/11) te rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji u skladu sa Zakonom o reguliranim profesijama i priznavanju inozemnih stručnih kvalifikacija („N.N.“ broj: 82/15, 70/19 i 47/20).

Kandidati na koje se odnosi Zakon o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23), a žele se pozvati na pravo prednosti pri zapošljavanju pod jednakim uvjetima, popis potrebne dokumentacije radi ostvarivanja tog prava mogu naći na poveznici:

[https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20prava%20prednosti%20pri%20zapošljavanju.pdf](https://branitelji.gov.hr/UserDocsImages/NG/12%20Prosinac/Zapošljavanje/Popis%20dokaza%20za%20ostvarivanje%20prava%20prednosti%20pri%20zapošljavanju.pdf)

Kandidati koji se pozivaju na pravo prednosti pri zapošljavanju sukladno članku 48. Zakona o civilnim stradalnicima Domovinskog rata (NN 84/21) dužni su se pozvati na to pravo u prijavi na natječaj te, osim dokaza o ispunjavanju traženih uvjeta priložiti i sve zakonom propisane dokumente kojima se dokazuje ostvarivanje tog prava te ostvaruju tu prednost u odnosu na ostale kandidate pod jednakim uvjetima.

Kandidati na koje se odnosi Zakon o civilnim stradalnicima Domovinskog rata (NN 84/21), a žele se pozvati na pravo prednosti pri zapošljavanju pod jednakim uvjetima, popis potrebne dokumentacije radi ostvarivanja tog prava mogu naći na poveznici:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapošljavanju-%20Zakon%20o%20civilnim%20stradalnicima%20iz%20DR.pdf)

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom ("N.N." broj: 157/13, 152/14, 39/18, 32/20) dužan je, uz gore navedene dokaze, dostaviti rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje/obavijest o prestanku radnog odnosa, sporazum i drugo).

Sukladno odredbama Opće uredbe o zaštiti podataka EU 2013/979 i Zakona o provedbi Opće uredbe o zaštiti podataka (NN 42/18) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka koji će se obrađivati isključivo u svrhu provođenja postupka. Prijavom na natječaj svi kandidati daju privolu za obradu njihovih osobnih podataka sadržanih u prijavama i prilozima.

Za kandidate koji ispunjavaju formalne uvjete natječaja i koji su dostavili svu traženu dokumentaciju i pravodobnu prijavu, provest će se vrednovanje prema odredbama Pravilnika o načinu i postupku zapošljavanja, koji je dostupan na mrežnim stranicama škole (Pravilnik o načinu i postupku zapošljavanja).

O datumu provođenja procjene, odnosno terminu, mjestu i načinu održavanja procjene u Školi kandidati će biti pravovremeno obaviješteni putem web stranice Škole (Natječaji) , s napomenom da se kandidati neće posebno pozivati, te ukoliko se ne pojave na procjeni, smatrat će se da su odustali od prijave na natječaj.

Natječaj će biti objavljen s danom 21.08.2025. godine na web stranicama i oglasnim pločama Hrvatskog zavoda za zapošljavanje te mrežnim stranicama OŠ Plaški u Plaškom, a krajnji rok za podnošenje prijava je 29.08.2025. godine na adresu škole: OŠ Plaški, 47304 Plaški, Trg Katarine Zrinski 1 A, s naznakom „NATJEČAJ – pomoćnik u nastavi“.

Na natječaj se ravnopravno mogu javiti osobe oba spola.

Nepotpune prijave i prijave koje pristignu izvan roka neće se razmatrati te se osobe koje podnesu takve prijave ne smatraju kandidatima prijavljenim na natječaj.

O rezultatima natječaja kandidati će biti obaviješteni u zakonskom roku.

KLASA: 112-01/25-01/58

URBROJ: 2133-29-25-1

Ravnatelj škole:

Vlatko Kulić,mag.